CELEX: 31971R1261
Language: el
Date: 1971-06-15 00:00:00
Title: Κανονισμός (ΕΟΚ) αριθ. 1261/71 του Συμβουλίου της 15ης Ιουνίου 1971 περί των εκτάκτων μέτρων που πρέπει να ληφθούν σε διαφόρους γεωργικούς τομείς μετά από ορισμένες δυσχέρειες υγειονομικού χαρακτήρος

Avis juridique important

|

31971R1261

Κανονισμός (ΕΟΚ) αριθ. 1261/71 του Συμβουλίου της 15ης Ιουνίου 1971 περί των εκτάκτων μέτρων που πρέπει να ληφθούν σε διαφόρους γεωργικούς τομείς μετά από ορισμένες δυσχέρειες υγειονομικού χαρακτήρος  

Επίσημη Εφημερίδα αριθ. L 132 της 18/06/1971 σ. 0001 - 0002 Δανική ειδική έκδοση: Σειρά I Κεφάλαιο 1971(II) σ. 0332  Αγγλική ειδική έκδοση: Σειρά I Κεφάλαιο 1971(II) σ. 0377  Ελληνική ειδική έκδοση: Κεφάλαιο 03 τόμος 6 σ. 0208  Ισπανική ειδική έκδοση: Κεφάλαιο 03 τόμος 4 σ. 0200  Πορτογαλική ειδική έκδοση : Κεφάλαιο 03 τόμος 4 σ. 0200  Φινλανδική ειδική έκδοση: Κεφάλαιο 3 τόμος 3 σ. 0207  Σουηδική ειδική έκδοση: Κεφάλαιο 3 τόμος 3 σ. 0207 

ΚΑΝΟΝΙΣΜΟΣ (ΕΟΚ) αριθ. 1261/71 ΤΟΥ ΣΥΜΒΟΥΛΙΟΥ της 15ης Ιουνίου 1971 περί των εκτάκτων μέτρων που πρέπει να ληφθούν σε διαφόρους γεωργικούς τομείς μετά από ορισμένες δυσχέρειες υγειονομικού χαρακτήροςΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ  ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως τα άρθρα 42 και 43,  την πρόταση της Επιτροπής,  τη γνώμη της Συνελεύσεως (1),  Εκτιμώντας:  ότι η πείρα κατέδειξε, ιδίως στους τομείς των κτηνοτροφικών προϊόντων που υπόκεινται σε οργάνωση αγοράς, την ανάγκη προσφυγής, περιοδικά, σε έκτακτα μέτρα που υπαγορεύονται από τους λόγους προστασίας της υγείας και της ζωής των ζώων- ότι τέτοια μέτρα  έχουν συχνά ως συνέπεια την παρακώλυση της λειτουργίας των καθιερωμένων μηχανισμών στα πλαίσια της κοινής γεωργικής πολιτικής και, εκ του λόγου αυτού,παραβλάπτουν την επίτευξη των στόχων του άρθρου 39 της συνθήκης- ότι αυτό συμβαίνει ιδίως όταν αυτά τα  μέτρα συνεπάγονται τον περιορισμό της ελευθέρας κυκλοφορίας των εμπορευμάτων στην Κοινότητα- ότι, στις περισσότερες περιπτώσεις, το αποτελεσματικότερο μέσο αντιμετωπίσεως ή το λιγότερο δαπανηρό, από οικονομικής απόψεως, εθεωρήθη ότι είναι η εφαρμογή ειδικών μέτρων, των οποίων, εν τούτοις, η ανεξάρτητη εφαρμογή από τα Κράτη Μέλη προσκρούει στο  ασυμβίβαστο με τις κοινοτικές διατάξεις- ότι ορισμένες διατάξεις που επιτρέπουν την αντιμετώπιση αυτών των μειονεκτημάτων έχουν περιληφθεί, για τους ανωτέρω διαγραφομένους λόγους, στον κανονισμό αριθ. 121/67/ΕΟΚ του Συμβουλίου της 13ηςΙουνίου 1967 περί κοινής οργανώσεως αγοράς στον τομέα του  χοιρείου κρέατος(2),όπως τροποποιήθηκε τελευταία από τον κανονισμό (ΕΟΚ) αριθ. 777/71 (3) και στον κανονισμό (ΕΟΚ) αριθ. 8115/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (4), όπως τροποποιήθηκε  τελευταία από τον κανονισμό (ΕΟΚ) αριθ. 1253/70 (5)- ότι είναι ανάγκη, για τους ίδιους σκοπούς, να προβλεφθούν διατάξεις για τους άλλους τομείς των κτηνοτροφικών προϊόντων- ότι, για την επίτευξη του επιδιωκωμένου στόχου, είναι ανάγκη να προβλεφθεί, για το σύνολο των ενδιαφερομένων τομέων, διαδικασία που να επιτρέπει τη στενή συνεργασία μεταξύ των Κρατών μελών και της Επιτροπής και να οδηγεί στην ταχεία λήψη εκτάκτων μέτρων  στηρίξεως της αγοράς, με σκοπό την αντιμετώπιση της καταστάσεως,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Οι διατάξεις του άρθρου 20 του κανονισμού αριθ. 121/67/ΕΟΚ αντικαθίστανται με τις εξής διατάξεις:  "Προκειμένου να ληφθούν υπόψη οι περιορισμοί της ελευθέρας κυκλοφορίας που θα επέφερε η εφαρμογή μέτρων προοριζομένων για την καταπολέμηση της διαδόσεως των ασθενειών στα ζώα, είναι δυνατό να ληφθούν έκτακτα μέτρα στηρίξεως της αγοράς που θίγεται από  αυτούς τους περιορισμούς κατά τη διαδικασία που προβλέπεται στο άρθρο 24. Τα μέτρα αυτά λαμβάνονται μόνο κατά το μέτρο και για το χρονικό διάστημα που είναι αυστηρώς αναγκαία για τη στήριξη αυτής της αγοράς."  Άρθρο 2  Ο κανονισμός αριθ. 122/67/ΕΟΚ του Συμβουλίου της 13ης Ιουνίου 1967 περί κοινής οργανώσεως αγοράς στον τομέα των αυγών (6), όπως τροποποιήθηκε τελευταία από τον κανονισμό (ΕΟΚ) αριθ. 436/70 (7) και ο κανονισμός αριθ. 123/67/ΕΟΚ του Συμβουλίου  της 13ης Ιουνίου 1967 περί κοινής οργανώσεως αγοράς στον τομέα του κρέατος πουλερικών (8), συμπληρώνονται αντίστοιχα με το εξής άρθρο:  "Άρθρο 13α Προκειμένου να ληφθούν υπόψη οι περιορισμοί της ελευθέρας κυκλοφορίας που θα επέφερε η εφαρμογή μέτρων προοριζομένων για την καταπολέμηση της διαδόσεως των ασθενειών στα ζώα, είναι δυνατόν να ληφθούν έκτακτα μέτρα στηρίξεως της αγοράς που θίγεται από  αυτούς τους περιορισμούς, κατά τη διαδικασία που προβλέπεται στο άρθρο 17. Τα μέτρα αυτά λαμβάνονται μόνο κατά το μέτρο και για το χρονικό διάστημα που είναι αυστηρώς αναγκαία για τη στήριξη αυτής της αγοράς."  Άρθρο 3  Ο κανονισμός (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (9), όπως τροποποιήθηκε τελευταία από τον κανονισμό (ΕΟΚ) αριθ. 1253/70, συμπληρώνεται  με το εξής άρθρο:  "Άρθρο 22α Προκειμένου να ληφθούν υπόψη οι περιορισμοί της ελευθέρας κυκλοφορίας που θα επέφερε η εφαρμογή μέτρων προοριζομένων για την καταπολέμηση της διαδόσεως των ασθενειών στα ζώα, είναι δυνατόν να ληφθούν έκτακτα μέτρα στηρίξεως της αγοράς που θίγεται από  αυτούς τους περιορισμούς, κατά τη διαδικασία που προβλέπεται στο άρθρο 30. Τα μέτρα αυτά λαμβάνονται μόνο κατά το μέτρο και για το χρονικό διάστημα που είναι αυστηρώς αναγκαία για τη στήριξη αυτής της αγοράς."  Άρθρο 4  Οι διατάξεις του άρθρου 23 του κανονισμού (ΕΟΚ) αριθ. 805/68 αντικαθίστανται με τις εξής διατάξεις:  "Προκειμένου να ληφθούν υπόψη οι περιορισμοί της ελευθέρας κυκλοφορίας που θα επέφερε η εφαρμογή μέτρων προοριζομένων για την καταπολέμηση της διαδόσεως των ασθενειών στα ζώα, είναι δυνατόν να ληφθούν έκτακτα μέτρα στηρίξεως της αγοράς που θίγεται από  αυτούς τους περιορισμούς, κατά τη διαδικασία που προβλέπεται στο άρθρο 27. Τα μέτρα αυτά λαμβάνονται μόνο κατά το μέτρο και για το χρονικό διάστημα που είναι αυστηρώς αναγκαία για τη στήριξη αυτής της αγοράς."  Άρθρο 5  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στο Λουξεμβούργο, στις 15 Ιουνίου 1971.  Για το Συμβούλιο Ο Πρόεδρος M. COINTAT  (1) ΕΕ αριθ. Α 30 της 31.3.1971, σ. 3.  (2) ΕΕ αριθ. 117 της 19.6.1967, σ. 2283/67.  (3) ΕΕ αριθ. Ν 85 της 15.4.1971, σ. 30.  (4) ΕΕ αριθ. Ν 148 της 28.6.1968, σ. 24.  (5) ΕΕ αριθ. Ν 143 της 1.7.1970, σ. 1.  (6) ΕΕ αριθ. 117 της 19.6.1967, σ. 2293/67.  (7) ΕΕ αριθ. Ν 55 της 10.3.1970, σ. 1.  (8) ΕΕ αριθ. 117 της 19.6.1967, σ. 2301/67.  (9) ΕΕ αριθ. Ν 148 της 28.6.1968, σ. 13.